FOTO ȘI VIDEO Măsură extremă luată în calcul de Fenerbahce după scenele revoltătoare din Turcia
Meciul Trabzonspor - Fenerbahce, din prima ligă a Turciei, a fost marcat de incidentele grave de după ultimul fluier.
La finalul partidei, în timp ce fotbaliştii de la Fenerbahce se bucurau de victorie pe teren, suporteri ai lui Trabzonspor au reuşit să pătrundă pe gazon şi a izbucnit o încăierare cu forţele de ordine. Evenimentele au degenerat și au fost atacați și o parte dintre jucătorii lui Fenerbahce, care, cu greu, au reușit să se retragă la vestiare.
Fenerbahce ia în calcul retragerea din campionat
Poliția a deschis o anchetă după incidentele grave de la finalul meciului, iar Fenerbahce a emis un comunicat de presă, luni după-amiază, în care a anunțat că ia în calcul inclusiv retragerea din campionat.
"Vor fi evaluate măsurile pe care le putem lua, inclusiv varianta retragerii echipei noastre de fotbal din campionat, după evenimentele petrecute la meciul disputat pe 17 martie", se arată în procesul verbal de după ședința Consiliului de Administrație al clubului Fenerbahce.
Fenerbahce a hotărât ca acest subiect să fie discutat și supus la vot la Adunarea Generală Extraordinară de pe 2 aprilie. "Dacă nu va exista majoritate, va mai avea loc încă o ședință, pe 9 aprilie, cu aceeași ordine de zi, însă nu va mai fi necesară majoritatea", a transmis clubul turc.
Cu opt etape înaintea de finalul sezonului din Turcia, Fenerbahce ocupă locul 2 în campionatul Turciei, cu 79 de puncte, la doar două lungimi în spatele liderului Galatasaray.
????#SONDAKİKA | Trabzon stadında Fenerbahçeli futbolcuların tünele giriş anı:
Trabzon stadına bölgeden çok sayıda polis sevk edildi. pic.twitter.com/Cb21WbkPYM
— ibrahim Haskoloğlu (@haskologlu) March 17, 2024
Fenerbahçe yönetim kurulu toplantısı tutanağının gündem 5. maddesi: "17 Mart 2024 gecesi oynanan Süper Lig müsabakasında meydana gelen olaylar ve son dönemde Türk futbolunda yaşananlara istinaden Futbol A Takımımızın Süper Lig'den çekilmesi dâhil, alınacak aksiyonların… https://t.co/nhxuqDvQUw
— Ajansspor (@ajansspor) March 18, 2024
Este al doilea scandal de proporții din fotbalul turc în acest sezon
Campionatul Turciei nu este străin de astfel de incidente neplăcute. În urmă cu doar câteva luni, la finalul unei partide dintre Ankaragucu și Rizespor, încheiată cu scorul de 1-1, arbitrul a fost luat la bătaie de către președintele gazdelor.
Faruk Koca, oficialul gazdelor, l-a lovit cu pumnul în figură pe centralul Halil Umut Meler.
Koca a fost urmat ulterior și de alți oficiali ai clubului, dar și de unii dintre jucători. Oficialul celor de la Ankaragucu a fost reținut timp de 15 zile și s-a ales cu o suspendare pe viață. De altfel, autoritățile au cerut și închisoare pentru fostul președinte al celor de la Ankaragucu.
Urmăriți SPORT.RO și pe Google News